આમતો આપણને બધાને ટ્રોલ એટલે શું એ સમજાવવાની જરૂર ન પડે પરંતુ જેને પણ સોશિયલ મીડિયામાં હાજર હોવા છતાં ટ્રોલ એટલે શું એ ખ્યાલ ન હોય તો ટ્રોલ 2 જરૂર જોવે અને આ મૂવી જોયા પછી તેને ટ્રોલની વ્યાખ્યા આપોઆપ ખબર પડી જશે. આ ફિલ્મમાં એક એવા શહેરની વાત છે જે અડધું ખાલી છે, પરંતુ જેમ પાણીથી અડધા ભરેલા ગ્લાસમાં અડધી હવા પણ ભરેલી હોય છે એમ આ શહેરનો ખાલી રહેલો અડધો ભાગ ટ્રોલ્સ દ્વારા ભરી દેવામાં આવ્યો છે.